Snooze

«**Snooze**», ամերիկացի երգչուհի SZA-ի (Սոլանա Իմանի Ռոու) երգը, որը թողարկվել է 2023 թվականի ապրիլի 25-ին նրա *[[SOS (ալբոմ, SZA)|SOS]]* (2022) երկրորդ ստուդիական ալբոմից։  Այն ուղարկվել է ժամանակակից ռիթմիկ (Rhythmic Top 40) և ժամանակակից քաղաքային (Urban contemporary) ռադիոկայաններ  որպես ալբոմի վեցերորդ սինգլ։  SZA-ն երգը գրել է պրոդյուսերներ Բաբիֆեյսի, The Rascals-ի (Leon Thomas III և Khristopher Riddick-Tynes) և BLK-ի մասնակցությամբ։  Երգը զբաղեցրել է երրորդ հորիզոնականը Billboard Hot 100-ում՝ դառնալով SZA-ի ութերորդ սինգլը առաջին տասնյակում (և հինգերորդը «SOS» ալբոմից), գլխավորել է R&B/Hip-Hop Airplay և Rhythmic հիթ-շքերթները, ինչպես նաև դարձել է Pop Airplay հիթ-շքերթի առաջին տասնյակի երկրորդ սոլո երգը։  Կանադացի երգիչ Ջասթին Բիբերի մասնակցությամբ ակուստիկ տարբերակը, որը նկարահանվել է երգի օրիգինալ տարբերակի պաշտոնական տեսահոլովակում, թողարկվել է 2023 թվականի սեպտեմբերի 15-ին։

## Պատմություն
SZA-ն (Սոլանա Իմանի Ռոու) թողարկել է իր *[[Ctrl (ալբոմ, SZA)|Ctrl]]* դեբյուտային ստուդիական ալբոմը 2017 թվականին։  Սա ժամանակակից R&B ոճի ալբոմ է, որն անդրադառնում է այնպիսի թեմաների, ինչպիսիք են կոտրված սիրտը և լայնորեն ճանաչվել է SZA վոկալի և էկլեկտիկ երաժշտական ոճի, ինչպես նաև երգելու հուզական ազդեցության և խոստովանական բնույթի շնորհիվ: Ալբոմը լայն ճանաչում բերեց SZA-ին, իսկ քննադատները նրան վերագրում են ժամանակակից փոփ և R&B երաժշտության գլխավոր դեմքերից մեկի կարգավիճակը և R&B ժանրի սահմանների ընդլայնումը։  Այդ պատճառով նրա հաջորդ ստուդիական ալբոմը շատ սպասելի էր, և նա ակնարկել էր, որ իր աշխատանքը կավարտվի արդեն 2019 թվականի օգոստոսին` այդ մասին հաղորդելով DJ Kerwin Frost-ին տված հարցազրույցում։ 

2022 թվականի ապրիլ-մայիս ամիսներին SZA-ն լրատվամիջոցներին հայտնել է, որ ավարտել է ալբոմի աշխատանքը Հավայան կղզիներում և ասել է, որ այն շուտով կթողարկվի։  Ցանկանալով փորձեր կատարել ժանրերի հետ, որոնք նա դեռ չէր ներառել իր սկավառակագրությունում, նա այն ընկալել ք որպես տարբեր ցրված երաժշտական ոճերի խառնուրդ, կամ, ըստ նրա, «ամեն ինչից մի փոքր»: Բացի «ավանդական» R&B-ից, որը բնորոշ էր SZA-ի նախորդ աշխատանքներին, շատ երգեր ունեին բալլադային, փափուկ կամ սրտառուչ հնչողություն։

## Թողարկում
[thumb|upright=0.7|[Ջասթին Բիբերը մասնակցել է «Snooze» երգի ակուստիկ ռեմիքսի ստեղծմանը, որը թողարկվել է այդ երգի երաժշտական տեսահոլովակում նրա հայտնվելուց մեկ ամիս անց]]
2022 թվականի նոյեմբերին Billboard-ի շապիկին հոդվածի հայտնվելու ժամանակ SZA-ն բացահայտել է ալբոմի անվանումը, ինչպես նաև թողարկման ամսաթիվը, որը նշանակվել է հաջորդ ամիս։  Դեկտեմբերի 5-ին նա Twitter-ում հրապարակել է ալբոմի թրեքլիստը, իսկ չորս օր անց կայացել է «SOS»-ի թողարկումը։  23 երգերից «Snooze»-ը զբաղեցնում է 8-րդ տեղը։  «Snooze»-ի պրեմիերան կենդանի կատարմամբ տեղի է ունեցել Հյուսիսային Ամերիկայում 19-օրյա շրջագայության ժամանակ՝ ի աջակցություն «SOS» ալբոմի։ 

2023 թվականի օգոստոսին երգը հավաստագրվել է Ձայնագրող ընկերությունների ամերիկյան ասոցիացիա)յի (RIAA) կողմից որպես կրկնակի պլատինե՝ վաճառված 2 000 000 օրինակը գերազանցելու համար։  Նույն ամսին ավելի ուշ ներբեռնման և հոսքային հարթակներում թողարկվել է «Snooze» քառակողմ բանդլը, որը ներառում էր երգի արագացված տարբերակը։

## Երաժշտական տեսահոլովակ
2023 թվականի օգոստոսի 12-ին «Snooze» երգի տեսահոլովակի թողարկումից առաջ SZA-ն իր Instagram-ում տեղադրել է երկու կուլիսային տեսահոլովակ։  Նրանցից յուրաքանչյուրը նկարահանվել է դեռ չթողարկված երգի համար։ Երգը կրկին հայտնվել է տեսահոլովակի վերջում՝ շարունակելով SZA-ի սովորությունը՝ իր տեսահոլովակները եզրափակել թողարկվելիք երաժշտության հատվածներով։  Տեսահոլովակի պրեմիերան կայացել է 2023 թվականի օգոստոսի 25-ին։  Տեսահոլովակի ռեժիսորներն են SZA-ն և Բրեդլի Ջեյ Կալդերը։  Տեսահոլովակում նկարահանվել են դերասաններ Յանգ Մազինոն և Վուդի Մաքքլեյնը, ինչպես նաև երաժիշտներ Ջասթին Բիբերը և Բենի Բլանկոն, ովքեր խաղացել են SZA-ի սիրային հետաքրքրությունների դերերը։  Հերոսներից յուրաքանչյուրի հետ նա կերակրում է ձիուն, պառկում այգու խոտերի վրա, ծխում կանեփի ծխախոտ, գրկախառնվում լողավազանում, վիճում, դիտում, թե ինչպես է նրանցից մեկը վիդեոխաղ խաղում: Տեսարաններից մեկում SZA-ն պարում է ռոբոտի համար։

## Մրցանակներ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Նշումներ

## Ծանոթագրություններ

Կատեգորիա:Ջասթին Բիբերի երգեր